MT
23.5.2022
Il-Ġurnal Uffiċjali tal-Unjoni Ewropea
C 207/7
Dispożittiv It-tieni sentenza tal-Artikolu 29(2) tar-Regolament (UE) Nru 604/2013 tal-Parlament Ewropew u tal-Kunsill tas-26 ta’ Ġunju 2013 li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali iddepożitata għand wieħed mill-Istati Membri minn ċittadin ta’ pajjiż terz jew persuna apolida, għandha tiġi interpretata fis-sens li l-kunċett ta’ “priġunerija”, imsemmi f’din id-dispożizzjoni, ma japplikax għat-tqegħid ex officio ta’ applikant għall-ażil f’dipartiment psikjatriku ta’ sptar, awtorizzat minn deċiżjoni ġudizzjarja għar-raġuni li, minħabba marda mentali, din il-persuna hija ta’ periklu serju għaliha nnifisha jew għas-soċjetà.
(1)
ĠU C 242, 21.6.2021.
Digriet tal-Qorti tal-Ġustizzja (It-Tmien Awla) tal-10 ta’ Jannar 2022 (talba għal deċiżjoni preliminari tal-Amtsgericht Hamburg – il-Ġermanja) – EL, CP vs Ryanair DAC (Kawża C-287/20) (1) (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Trasport bl-ajru – Regolament (KE) Nru 261/2004 – Artikolu 5(3) – Regoli komuni dwar il-kumpens u l-assistenza għal passiġġieri fil-każ ta’ kanċellazzjoni jew dewmien twil ta’ titjiriet – Eżenzjoni mill-obbligu ta’ kumpens – Kunċett ta’ “ċirkustanzi straordinarji” – Strajk tal-ekwipaġġ tal-kabina u tal-bdoti – Ċirkustanzi “interni” u “esterni” għall-attività tat-trasportatur bl-ajru li jopera – Karta tad-Drittijiet Fundamentali tal-Unjoni Ewropea – Artikoli 12 u 28 – Assenza ta’ ksur għal-libertà ta’ għaqda u ta’ assoċjazzjoni tal-ħaddiema kif ukoll għad-dritt ta’ negozjar tat-trasportatur bl-ajru) (2022/C 207/09) Lingwa tal-kawża: il-Ġermaniż Qorti tar-rinviju Amtsgericht Hamburg
Partijiet fil-kawża prinċipali Rikorrenti: EL, CP
Konvenut: Ryanair DAC
Dispożittiv L-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li azzjoni industrijali wara s-sejħa ta’ sindakat tal-ekwipaġġ tal-kabina u tal-bdoti ta’ trasportatur bl-ajru li jopera u intiża sabiex jitressqu it-talbiet ta’ dawn il-ħaddiema ma taqax taħt il-kunċett ta’ “ċirkustanza straordinarja”, fis-sens ta’ din id-dispożizzjoni, bl-eżistenza ta’ negozjati preliminari mar-rappreżentanti tal-ħaddiema tkun irrilevanti f’dan ir-rigward.
(1)
ĠU C 279, 24.8.2020.